দীনবন্ধু মিত্রের জন্ম উত্তর ২৪ পরগণা জেলার চৌবেরিয়ায়। যে সময় দীনবন্ধু মিত্র জন্মগ্রহণ করেন উত্তর ২৪ পরগণা জেলার চৌবেড়িয়া গ্রামে, সে সময় এই স্থানটি উত্তর ২৪ পরগনা জেলার অংশ ছিল না, এটি নদীয়া জেলার অংশ ছিল। এই চৌবেড়িয়া গ্রামের চারদিক নদী বেষ্টিত ছিল, তাই এই স্থানের নাম চৌবেড়িয়া। রামায়নে রামের ভাই লক্ষণ যখন মেঘনাদদ্বারা শক্তিশেল বানে আহত হয়ে মূর্ছা গেলেন, তখন তার শুশ্রূষার জন্য প্রয়োজন হয়েছিল বিশল্যাকরণী গাছের। হনুমান গিয়েছিলেন গন্ধমাদন পর্বতে সেই জীবনদায়ী গাছের খোঁজে। কিন্তু গাছ চিনতে না পেরে গোটা পর্বতটাই তুলে নিয়ে এসেছিলেন। রামায়নের সেই কাহিনীকে আশ্রয় করে তাঁর পিতামাতা তাঁর নাম রেখেছিলেন গন্ধর্ব নারায়ন মিত্র। পিতামাতার মনে স্বপ্ন ছিল, এই মানুষটি একদিন কিছু অসম্ভব কাজ করবেন এই হতদরিদ্র গ্রামের মানুষের জন্য, এই বাংলার মানুষের জন্য।পিতা হলেন কালাচাঁদ মিত্র। দরিদ্র পরিবারে জাত দীনবন্ধুর প্রাথমিক শিক্ষা গ্রাম্য পাঠশালায়। সেখানে কিছুদিন পাঠগ্রহণের পর তার পিতা তাকে জমিদারের সেরেস্তার কাজে নিযুক্ত করে দেন।

কর্মজীবন
জন্ম ও পরিবার
লীলাবতী
নীলদর্পণ